Brannmyrklegg

Brannmyrklegg (Pedicularis flammea) er en flerårig, halvparasittisk urt i snylterotfamilien.

Den er lav og blir bare omtrent 10 cm høy. Stilken er glatt og har smale parflikete blader. Ved basis av stengelen er det en bladrosett. Blomsten har to farger. Overleppen er mørkerød, mens resten av blomsten er gul. Arten ligner på gullmyrklegg, men den har hårete stilk og annen farge på blomstene. Utbredelsen overlapper heller ikke.

I De skandinaviske fjellene er brannmyrklegg en nordlig unisentrisk art. I Norge finnes den i Nordland og Troms, og utbredelsen strekker seg inn i Sverige og til Kilpisjärvi i Finland.

Arten har en vestlig amfiatlantisk utbredelse, og hoveddelen av utbredelsesområdet er vest for Atlanterhavet. I det nordlige Canada finnes brannmyrklegg over et stort område, og planten vokser også på Grønland og Island.

 Referanser 

 Kilder 





 Eksterne lenker 
miniatyr|venstre|Brannmyrklegg i Nordens flora


Kategori:Snylterotfamilien
Kategori:Norges flora
Kategori:Grønlands flora
Kategori:Karplanter på norsk rødliste
Kategori:Planter formelt beskrevet i 1753
Kategori:Planter formelt beskrevet av Carl von Linné